કોંગ્રેસ અધ્યક્ષ ભરત સિંહ સોલંકી, કોંગ્રેસના ચૂંટણી પ્રભારી અશોક ગહલોત, રણદીપ સુરજેવાલની હાજરીમાં આ મેનિફેસ્ટો બહાર પાડવામાં આવ્યો છે. પાર્ટીએ તેના મેનિફેસ્ટોમાં કહ્યું છે કે તે બધાને સાચા અર્થમાં સાથે લઇને ગુજરાતનો વિકાસ કરવા માંગે છે. નોંધનીય છે કે સેમ પિત્રૌદા અને મધુસુદન મિસ્ત્રીએ આ ચૂંટણી ઢંઢેરો તૈયાર કર્યો છે. જેમાં ગુજરાતના તમામ ખેડૂતોના દેવા માફ કરવાની વાત કહી છે. તેમણે જણાવ્યું કે પ્રદેશમાં દરેક ખેડૂત પર 38100 રૂપિયાનું દેવું છે. કોંગ્રેસે સાથે જ 16 કલાક વિજળી આપવાની વાત પણ કહી છે. અને વિજળી ચોરીના કેસ પાછા લેવા અને કોન્ટ્રાક્ટ પર નોકરી કરતા કર્મચારીઓને સ્થાઇ કરવાની પણ વાત કરી છે. સાથે જ પેટ્રોલ અને ડિઝલના ભાવ 10 રૂપિયા ઓછા કરવાનું પણ કહ્યું છે.